
	LĒMUMS	
Ādažos, Ādažu novadā
				
2026. gada 30.jūlijā									Nr. 265

Par zemes ierīcības projekta uzsākšanu zemes vienībām 
Serģu ielā 27 un Lazurītu ielā 3, Gaujā

Ādažu novada pašvaldības dome izskatīja Vārds Uzvārds (adrese, e-pasts) un Vārds Uzvārds (adrese, e-pasts) 17.06.2026. iesniegumu (reģistrēts 18.06.2026. ar Nr. ĀNP/1-11-1/26/3804) par zemes ierīcības projekta izstrādes uzsākšanu zemes vienību Lazurītu ielā 3, Gaujā, Carnikavas pag., Ādažu nov., kadastra apzīmējums 80520020798, un Serģu ielā 27, Gaujā, Carnikavas pag., Ādažu nov., kadastra apzīmējums 80520022500, savstarpējās robežas pārkārtošanai saskaņā ar iesniegumam pievienotajā skicē norādīto priekšlikumu. 

Izvērtējot ar iesniegumu saistītos apstākļus, tika konstatēts:

1.	Nekustamais īpašums Lazurītu ielā 3, Gaujā, Carnikavas pag., Ādažu nov., kadastra Nr. 80520020798, ierakstīts Carnikavas pagasta zemesgrāmatas nodalījumā Nr. 2123 un pieder Vārds Uzvārds. Nekustamā īpašuma ar kadastra numuru 80520020798 sastāvā ietilpst zemes vienība 1330 m2 platībā ar kadastra apzīmējumu 80520020798 (turpmāk- Zemes vienība Nr.1) un būve ar kadastra apzīmējumu 80520020798001.
2.	Nekustamais īpašums Serģu ielā 27, Gaujā, Carnikavas pag., Ādažu nov., kadastra Nr. 80520020797, ierakstīts Carnikavas pagasta zemesgrāmatas nodalījumā Nr. 100000053308 un pieder Vārds Uzvārds. Nekustamā īpašuma ar kadastra numuru 80520020797 sastāvā ietilpst zemes vienība 1072 m2 platībā ar kadastra apzīmējumu 80520022500 (turpmāk- Zemes vienība Nr.2) un būve ar kadastra apzīmējumu 80520020797001. 
3.	Zemes vienības ir apbūvētas. Saskaņā ar Carnikavas novada teritorijas plānojumu Zemes vienības Nr.1 funkcionālais zonējums ir Savrupmāju apbūves teritorija (DzS3) un Zemes vienības Nr.2 funkcionālais zonējums ir Savrupmāju apbūves teritorija (DzS3) un Jauktas centra apbūves teritorija (JC1), kurās minimālā jaunizveidojamā zemes gabala platība ir 1200 m2 Zemes vienībām ir nodrošināta piekļuve no pašvaldības ielām. 
4.	Iesniegumam pievienotā abu Zemes vienību robežu pārkārtošanas skice paredz no Zemes vienības Nr.1 atdalīt 47 m2 un pievienot Zemes vienībai Nr.2.
5.	Iesniegumam pievienota AS “Luminor bank” izziņa Nr.LUM1.12/01-471/2026 ar piekrišanu, ka Vārds Uzvārds, sev piederošajam un par labu bankai ieķīlātajam nekustamajam īpašumam Lazurītu ielā 3, Gaujā, Carnikavas pag., Ādažu nov., kadastra numurs 80520020798, izstrādā un saskaņo zemes ierīcības projektu. 
6.	Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
7.	Zemes ierīcības likuma 8. panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
8.	Zemes ierīcības likuma 11.panta otrā daļa noteic, ka zemes ierīcības projekta izstrādei ar kredītsaistībām apgrūtinātam īpašumam nepieciešama kreditora rakstveida piekrišana, izņemot gadījumu, kad zemes ierīcības projekts izstrādājams nekustamam īpašumam, kuru paredzēts atsavināt sabiedrības vajadzībām.
9.	Teritorijas attīstības plānošanas likuma 12. panta trešā daļa noteic, ka pašvaldība koordinē un uzrauga pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
10. 	Ministru kabineta 30.04.2013. noteikumu Nr. 240 “Vispārīgie teritorijas plānošanas, izmantošanas un apbūves noteikumi” 12.punkts noteic, ka ja nepieciešams sadalīt kopīpašumā esošu un līdz noteikumu spēkā stāšanās dienai jau likumīgi apbūvētu zemes vienību vai tādu zemes vienību, kur būvei un zemei ir dažādi īpašnieki, jauno zemes vienību platība drīkst būt mazāka par teritorijas plānojumā vai lokālplānojumā noteikto minimālo platību. 

Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Zemes ierīcības likuma 8. panta pirmo daļu un 11.panta otro daļu, Teritorijas attīstības plānošanas likuma 12. panta trešo daļu, Ministru kabineta 30.04.2013. noteikumu Nr. 240 “Vispārīgie teritorijas plānošanas, izmantošanas un apbūves noteikumi” 12.punktu, kā arī ņemot vērā domes Attīstības komitejas 08.07.2026. atzinumu, Ādažu novada pašvaldības dome
NOLEMJ:
1. Atļaut izstrādāt zemes ierīcības projektu, lai pārkārtotu zemes vienību Lazurītu ielā 3, Gaujā, Carnikavas pag., Ādažu nov., kadastra apzīmējums 80520020798, un Serģu ielā 27, Gaujā, Carnikavas pag., Ādažu nov., kadastra apzīmējums 80520022500 savstarpējo robežu, no zemes vienības ar kadastra apzīmējumu 80520020798 atdalot zemes vienību aptuveni 47m2 platībā, kas pēc atdalīšanas tiek pievienota zemes vienībai ar kadastra apzīmējumu 80520022500. 
2. Apstiprināt nosacījumus zemes ierīcības projekta izstrādei (1.pielikums). 
3. Pašvaldības izpilddirektora vietniecei veikt šī lēmuma izpildes kontroli.
4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: 
1.	Nosacījumi zemes ierīcības projekta izstrādei uz 2 lp.,
2.	Zemes vienību robežu sadalīšanas informatīva skice uz 1 lp.


Pašvaldības domes priekšsēdētāja vietnieks					Ģ. Dubkēvičs
attīstības jautājumos				 
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

